Bučača

Bučača () ir pilsēta Ukrainas rietumos, Ternopiļas apgabala Čortkivas rajonā. Līdz 2020. gadam Bučačas rajona centrs.

 Vēsture 
Rakstos pirmoreiz minēta 1260. gadā. No 14. gadsimta beigām atradās Polijas sastāvā. 17. gadsimtā attīstījās kā tirdzniecības centrs ar Osmaņu impēriju. Pēc 1772. gada Polijas Pirmās dalīšanas — Austrijas Impērijā (vēlāk Austroungārijā) līdz pat Pirmajam pasaules kara beigām.

1918.-1919. gadā tā bija Rietumukrainas Tautas Republikas sastāvā. Pēc Pirmā pasaules kara, pamatojoties uz 1921. gada Rīgas miera līgumu, Bučača iekļāvās jaunizveidotajā Polijas valstī. 1939. gadā, pēc PSRS iebrukuma Polijā, iekļauta Ukrainas PSR, pamatojoties uz Molotova—Ribentropa paktu. No 1941. gada līdz 1944. gadam atradās vācu okupācijā. Vācu okupācijas laikā pilsētas ebreji tika iznīcināti. Pēc kara pilsētas poļu iedzīvotāji tika pārcelti uz Poliju. No 1991. gada — neatkarīgās Ukrainas sastāvā.

 Tūrisms 
Bučača atrodas krustcelēs starp nozīmīgiem Rietumukrainas tūrisma centriem — Ternopiļu, Ivanofrankivsku, Čerņivciem, Kamjanecu-Podiļsku.

 Apskates objekti 
 14. gadsimta pilsdrupas
 18. gadsimta rātsnams
 18. gadsimta uniātu (grieķu-katoļu) baziliāņu klosteris
 17. gadsimta sv. Nikolaja baznīca
 18. gadsimta sv. Jaunavas Marijas Debesīs uzņemšanas baznīca

 Ievērojami cilvēki 

 Pilsētā dzimuši 
 Šmuels Josefs Agnons (1888—1970) — ebreju rakstnieks,
 Emanuels Ringelblūms (1900—1944) — ebreju vēsturnieks,
 Simons Vīzentāls (1908—2005) — sabiedriskais darbinieks.

 Atsauces 

 Ārējās saites